### Resumé

Foreningen Bredballe Kunstgræs- og Padelanlæg ansøger om en kommunal lånegaranti på 300.000 kr. til etablering af lysanlæg på [adresse].

### Sagsfremstilling

Foreningen Bredballe Kunstgræs- og Padelanlæg har til formål at skabe gode rammer for foreningslivet i [adresse] beliggende Vejle Kommune til glæde for borgerne i området/kommunen. Dette skal ske ved bl.a. at eje og drive [adresse] og Padelanlæg, idet kunstgræs- og padelanlægget gennem udlejning stilles til rådighed for amatøridrætsaktiviteter - primært fodbold og padel. Ved en opløsning skal en eventuel formue overdrages til [adresse]. Foreningens vedtægter er bilagt sagen.

[adresse] etablerede i 2014/2015 og igen i 2020 kunstgræsbaner på [adresse] i selskabet Bredballe Kunstgræs (senere ændres navnet til [adresse] og Padelanlæg).

Beth Andresen medlemstal øges år for år og var ved udgangen af 2024 på 975 medlemmer, hvorfor belastningen i vinterperioden er høj. I vinteren 24/25 var foreningen således nødsaget til at leje banetid hos [adresse] for at sikre plads til alle medlemmer.

[adresse] og Padelanlæg ønsker derfor at etablere en 11-mands kunstgræsbane med en samlet anlægssum på 6 mio. kr. på arealet, hvor foreningen i dag har opvisningsbane. Projektet opdeles i to faser, hvor lysanlæg etableres i 2025, og kunstgræsbane etableres i 2026. Til etablering af lysanlægget ansøger foreningen [adresse] og Padelanlæg om en lånegaranti på 300.000 kr.

Finansieringen af lysanlægget, som har en anlægssum på 1,25 mio.kr., er følgende:

* Tilsagn fra fonde: 415.000 kr.
* [adresse]: 285.000 kr.
* Retur moms: 250.000 kr.
* Kommunal lånegaranti VK: 300.000 kr.
* I alt 1.250.000 kr.

Einar Overgaard tilbagebetales over 10 år.

Ansøgningen fra [adresse] og Padelanlæg er bilagt sagen.

**Retningslinjer for bevilling af kommunal lånegaranti**

Byrådet vedtog den 6. oktober 2021 reviderede retningslinjer for lånegarantier til foreninger. I henhold til retningslinjerne kan der - for at understøtte initiativer og aktiviteter, der medvirker til stærke og levende lokalsamfund eller sikrer sammenhængskraft i kommunen - i særlige tilfælde ydes kommunal økonomisk støtte.

Kommunal økonomisk støtte skal ske sammen med et lokalt økonomisk engagement og skal fokusere på det frivillige engagement som grundlag for foreningsaktiviteter og skal udgøre en mindre del af det økonomiske grundlag. Konkret kan der ydes lånegarantier og lignende til foreninger og foreningsaktiviteter på op til 1 mio. kr., dog maksimalt 30 % af projektets samlede budget. Der er samtidig fastlagt en ramme for de samlede lånegarantier i Vejle Kommune på i alt 45 mio. kr.

Ved en behandling af ansøgninger om lånegarantier skal der anlægges en konkret vurdering af:

1. Lovligheden
2. Opfyldelse af ovennævnte retningslinjer
3. Overholdelse af kommunens samlede ramme for garantier
4. Risikoen i forhold til kommunens økonomiske engagement

Såfremt forvaltningens vurdering af ovennævnte forhold falder positivt ud, fremsendes sagen gennem Økonomiudvalget til Byrådets behandling.

**Forvaltningens vurdering**

1. Bredballe Kunstgræs- og Padelanlæg har i henhold til vedtægterne til formål at skabe gode rammer for foreningsliv, herunder kunstgræs og padel. Et tilbud til [adresse] borgere om at kunne dyrke kunstgræs og padel er en lovlig kommunal aktivitet, som vil kunne støttes med hjemmel i de ulovsfæstede regler om kommunens opgavevaretagelse, kommunalfuldmagten.

2. Retningslinjerne for at give lånegarantier vurderes at være opfyldt, for så vidt angår at [adresse] og Padelanlæg understøtter et stærkt og levende lokalsamfund og herigennem det lokale og frivillige engagement som grundlag for foreninger og foreningsaktiviteter. Såfremt [adresse] og Padelanlæg bevilges en kommunal lånegaranti på 300.000 kr. vurderes retningslinjerne også at være opfyldt for så vidt angår den maksimale grænse for lånegarantier på 1 mio. kr., dog maksimalt 30 % af projektets samlede budget.

3. Hvis lånegarantien godkendes, kan den rummes indenfor den samlede ramme for lånegarantier i Vejle Kommune. Forud for sagens behandling resterer der 20,658 mio. kr. i puljen.

4. Forvaltningen vurderer ikke, at en kommunal lånegaranti på 300.000 kr. vil indebære en økonomisk risiko for Vejle Kommune, da det vurderes, at foreningen vil kunne håndtere renter og afdrag indenfor driften.

På den baggrund kan forvaltningen anbefale, at [adresse] og Padelanlæg bevilges en kommunal lånegaranti på 300.000 kr.

### Økonomi

Høringssvar:

Centralt Budget har ingen bemærkninger af bevillingsmæssig karakter, dog bemærkes det at der ved tilsagn om kommunegarantier skal foretages en tilsvarende deponering, og derved en forringelse af [adresse] frie likviditet. I ovenstående tilfælde vil der, såfremt der gives tilsagn om en kommunegaranti, skulle foretages en deponering på 0,3 mio. kr.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 5. juni 2025, punkt 94:

at [adresse] og Padelanlæg bevilges en kommunal lånegaranti på 300.000 kr. til etablering af lysanlæg

#### Beslutning fra Kultur- og Idrætsudvalget, den 5. juni 2025, punkt 94:

Anbefales.

#### Beslutning fra Økonomiudvalget, den 16. juni 2025, punkt 172:

Anbefales.

Fraværende: Gyda Christoffersen og Bjarne Poulsen.

### Beslutning

Godkendt.

Fraværende: Jakob Mortensen, i stedet mødte Tim Knudsen.

Fraværende: Bjarne Poulsen, i stedet mødte Philip Larsen.

Fraværende: Lone Mikkelsen, i stedet mødte Filippa Bech.

Fraværende: Oliver Kjær.